CELEX: C2005/193/02
Language: et
Date: 2005-08-06 00:00:00
Title: Euroopa Kohtu otsus (kolmas koda) 16. juuni 2005. aasta kohtuasjas C-124/02: Euroopa Parlament versus AIG Europe (Vahekohtuklausel — Kindlustuslepingud — Kindlustatud riski suurenemise aluste lõppemine — Kuritarvitamine — Lepinguline vastutus — Kahju hüvitamine)

6.8.2005   
            
            
               ET
            
            
               Euroopa Liidu Teataja
            
            
               C 193/2
            
         
      EUROOPA KOHTU OTSUS
   
   (kolmas koda)
   16. juuni 2005. aasta
   kohtuasjas C-124/02: Euroopa Parlament versus AIG Europe (1)
   
   (Vahekohtuklausel - Kindlustuslepingud - Kindlustatud riski suurenemise aluste lõppemine - Kuritarvitamine - Lepinguline vastutus - Kahju hüvitamine)
   (2005/C 193/02)
   Kohtumenetluse keel: prantsuse
   Kohtuasjas C-124/02: Euroopa Parlament (esindajad D. Petersheim, O. Caisou-Rousseau ja M. Ecker), v. AIG Europe (esindajad advokaadid J.-L. Fagnart ja L. Vael), mille esemeks on EÜ artikli 238 alusel esitatud 5. aprilli 2002. aasta hagi, tegi Euroopa Kohus (kolmas koda), koosseisus: koja esimees A. Rosas, kohtunikud R. Schintgen (ettekandja) ja K. Schiemann; kohtujurist P. Léger, kohtusekretär vanemametnik M. Múgica Arzamendi, 16. juunil 2005 otsuse, mille resolutiivosa on järgmine:
   
               1.
            
            
               Lepingu nr 5 013 347 garantiide lõpetamise puhul, millest AIG Europe teavitas Euroopa Parlamenti 8. oktoobril ja 5. novembril 2001, on tegemist nimetatud lepingu õigusvastase lõpetamisega.
            
         
               2.
            
            
               Seoses lepingu nr 5 013 347 õigusvastase lõpetamisega tuleb AIG Europ'il hüvitada Euroopa Parlamendile tekitatud kahju.
            
         
               3.
            
            
               AIG Europ'i poolt Euroopa Parlamendile tekitatud kahju hüvitamise summa 2001. aasta eest saadakse, esiteks, summa 205 131,75 eurot korrutamisel kindlustusmaksete protsendiga, mille AIG Europ sai kogusummast, mida Euroopa Parlament pidi tasuma kõigile neljale kaaskindlustajale, ning teiseks, summa 178 453,01 eurot korrutamisel sama protsendiga. Seejärel tuleb maha arvata kahe tulemi summast selline summa, mida kõnealune institutsioon maksis või oleks pidanud maksma AIG Europ-ile “töövaidluste/terrorismiaktide” garantiina seoses oma varaga, mis asub Belgias ja Luxembourgis, ajavahemiku 5. november kuni 31. detsember 2001 eest ning seoses kõikide garantiidega, mis hõlmavad Prantsusmaal asuvat vara, ajavahemiku 18. november 2001 kuni 31. detsember 2001 eest.
            
         
               4.
            
            
               AIG Europ'i poolt Euroopa Parlamendile tekitatud kahju hüvitamise summa 2002. aasta eest saadakse summa 389 291,73 eurot korrutamisel kindlustusmaksete protsendiga, mille AIG Europ oleks saanud kogusummast, mida Euroopa Parlament oleks pidanud tasuma kõigile neljale kaaskindlustajale seoses garantiidega 2002. aasta eest ning lahutades selliselt saadud tulemilt summa, mille institutsioon oleks pidanud tasuma AIG Europ'ile seoses varalise kahjuga Prantsusmaal asuvate varade puhul 2002. aasta eest.
            
         
               5.
            
            
               Summale, mida AIG Europ peab maksma Euroopa Parlamendile, kohaldatakse seaduslikku intressi alates 4. aprillist 2002.
            
         
               6.
            
            
               Mõista kohtukulud välja AIG Europe'ilt.
            
         
      (1)  EÜT C 144, 15.6.2002.